Bár ha egyedül dolgozol, mindent te csinálsz, beszállítóid akkor is vannak, akik bizonyos cégterületeket visznek, vagy besegítenek azok működtetésében. (Pl. a pénzügyi területen a könyvelőd is szolgáltató.) Már csak ezért is érdemes végiggondolni, milyen folyamatok, és milyen ezekhez tartozó feladatkörök vannak a cégedben. Hiszen így sokkal pontosabb leírást tudsz adni a beszállítóidnak is arról, hogy mit vársz el tőlük a szolgáltatásnyújtás során – és ezt pontosan szerződésbe is tudjátok ezután foglalni.